Document ID: 31995R1307

Komisijas Regula (EK) Nr. 1307/95
(1995. gada 8. jūnijs),
ar kuru groza Regulu (EEK) Nr. 2273/93, ar ko nosaka intervences centrus labībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Austrijas, Somijas un Zviedrijas Pievienošanās aktu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un Regulu (EK) Nr. 3290/94 [2], un jo īpaši tās 5. pantu,
tā kā Komisijas 1993. gada 28. jūlija Regula (EEK) Nr. 2273/93 [3], kurā jaunākie grozījumi izdarīti ar Regulu (EK) Nr. 3129/94 [4], jāpielāgo, lai panāktu atbilstību Pievienošanās akta noteikumiem;
tā kā Zviedrijas intervences centru skaits ir izrādījies nepietiekams, lai nodrošinātu to, ka intervences režīms šajā valstī darbojas pareizi; tā kā intervences centru skaits attiecīgi jāpalielina; tā kā papildu intervences centri Zviedrijā ir noteikti, ņemot vērā to ģeogrāfisko atrašanās vietu un noliktavu telpas, kam jābūt tādām, lai nodrošinātu ievērojamu labības daudzumu uzkrāšanu un realizāciju;
tā kā, lai 1994./95. tirdzniecības gadā intervence Zviedrijā darbotos efektīvi, ar šo regulu ieviestajām izmaiņām jāstājas spēkā, cik drīz vien iespējams; tā kā tādēļ šī regula jāpiemēro pēc iespējas drīz;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2273/93 pielikuma daļu, kas attiecas uz Zviedriju, aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 8. jūnijā

Labels: 3
17
18